Για να διαγράψετε εφαρμογές με γονικό έλεγχο, συνήθως χρειάζεται να αποκτήσετε πρόσβαση στις ρυθμίσεις εντός της εφαρμογής ή στο κύριο μενού ρυθμίσεων της συσκευής. Κάθε εφαρμογή διαθέτει τις δικές της οδηγίες περί αφαίρεσης, για τον λόγο αυτό θα ήταν προτιμότερο να συμβουλευτείτε τη σελίδα υποστήριξης της εφαρμογής για τυχόν λεπτομέρειες. Οι καλύτερες εφαρμογές γονικού ελέγχου είναι σχεδιασμένες με τέτοιον τρόπο ώστε να μην επιτρέπουν την εύκολη αφαίρεσή τους από τα παιδιά, συνεπώς θα χρειαστείτε δικαιώματα πρόσβασης διαχειριστή για να την απεγκατάστασή τους. Ακολουθούν οι γενικές οδηγίες απεγκατάστασης για Android και iOS: Απεγκατάσταση εφαρμογών γονικού ελέγχου σε Android: Μενού Ρυθμίσεων: Μεταβείτε στις Ρυθμίσεις > Εφαρμογές ή Εφαρμογές και Ειδοποιήσεις της συσκευής σας. Επιλογή Εφαρμογής: Εντοπίστε την εφαρμογή γονικού ελέγχου που θέλετε να διαγράψετε και πατήστε επάνω της. Απεγκατάσταση: Επιλέξτε Απεγκατάσταση για να αφαιρέσετε την εφαρμογή. Ενδέχεται να σας ζητηθεί η εκχώρηση του PIN/κωδικού, προκειμένου να συνεχίσετε. Διαγραφή εφαρμογών γονικού ελέγχου σε iOS: Αρχική Οθόνη: Βρείτε την εφαρμογή γονικού ελέγχου στην αρχική σας οθόνη. Διαγραφή: Πατήστε παρατεταμένα το εικονίδιο της εφαρμογής μέχρι να αρχίσει να «κουνιέται» και στη συνέχεια πατήστε το σύμβολο «x» ή το σύμβολο «-» για να τη διαγράψετε. Επιβεβαίωση: Επιβεβαιώστε τη σχετική ενέργεια εισάγοντας τον κωδικό του Apple ID σας (εφόσον, σας ζητηθεί). Εάν η εφαρμογή βρίσκεται υπό την εποπτεία και τον έλεγχο ενός συστήματος διαχείρισης κινητών συσκευών, μεταβείτε στις Ρυθμίσεις > Γενικά > Διαχείριση Συσκευής για να διαγράψετε το σχετικό προφίλ.